ผมเปนฝีที่ก้นและบริเวณขาหนีบตั้งแต่อายุ16ได้ครับตอนนี้28 เป็นๆหายๆบางเม็ดก็เจ็บมาก จะขึ้นแค่เม็ดสองเม็ดพอตรงนี้หายจะไปขึ้นที่อื่นอีก บางเดือนก็ไม่เป็นเลยละเคยหายเป็นไปปีๆนี่กลับมาอีกแล้ว ผมพยายามอาบน้ำให้บ่อยขึ้นแล้วก็ยังเป็นอีก อยากรู้ต้องทำยังไงครับ เบื่อโรคนี้มากเลย
สวัสดีค่ะ ฝีที่ก้นคือการอักเสบของและติดเชื้อของต่อมบริเวณทวารหนัก มักมาด้วยอาการท้องผูก มีเลือดหรือหนองไหลออกจากทวารหนัก มีก้อนบริเวณทวารหนักที่มีอาการปวด บวม แดง ร้อนการวินิจฉัยแน่นอนคงต้องอาศัยการตรวจร่างกายร่วมด้วยว่าเป็นฝีที่ก้นดังที่สงสัยจริงหรือไม่ฝีที่ก้นรักษาด้วยการกรีดหนองออก หากหนองยังอยู่ แผลจะไม่หายค่ะ ร่วมกับรับประทานยาฆ่าเชื้อไปด้วย ถ้ากลับมาเป็นซ้ำๆบ่อยๆ ควรปรึกษาแพทย์เพื่อหาสาเหตุอื่นๆหรือปัจจัยที่ส่งผลให้เป็นฝีเรื้อรังเบื้องต้น ควรดื่มน้ำมากๆ กินอาหารที่มีกากใยสูง ไม่ให้ท้องผูก รับประทานยาแก้ปวดเพื่อบรรเทาอาการปวดได้ และใช้ผ้าสะอาดซับบริเวณฝีไว้ไม่ให้ไหลลงมาเปื้อนที่เสื้อผ้า